b"\n_START_ARTICLE_\nHelen ng Troya\n_START_PARAGRAPH_\nSa mitolohiyang Griyego, si Helen ng Troya (sa Griyego, \xe1\xbc\x99\xce\xbb\xce\xad\xce\xbd\xce\xb7, Hel\xc3\xa9n\xc4\x93) na kilala rin bilang Helen ng Isparta ang anak nina Zeus at Leda (o Nemesis).asawa ni  Menelaus at kapatid nina Castor, Polydeuces at Clytemnestra.\n_START_SECTION_\nTalambuhay\n_START_PARAGRAPH_\nSa karamihan ng mga sanggunian kabilang ang Iliada at Odyssey, si Helen ang anak nina Zeus at Leda na asawa ng hari ng Sparta na si Tyndareus . Ang dulang Helen ni Euripides na isinulat noong huling ika-5 siglo BCE, ang pinakamaagang sanggunian ng ulat sa pinakapamilyar na salaysay ng kapanganakan ni Helen. Bagaman ipinagpapalagay na si Tyndareus ang kanyang ama, siya ay aktuwal na anak ni Zeus. Sa anyo ng isang sisne, ang hari ng mga Diyos na si Zeus ay hinabol ng isang agila at kumanlong kay Leda. Nahumaling si Leda sa swan at ang dalawa ay nagtalik. Pagkatapos ay lumikha ng isang itlog si Leda kung saan umahon si Helen. _NEWLINE_Sa Cypria, sa mga siklong epiko, si Helen ang anak nina Zeus at diyosang Nemesis. Sa Cypria, hindi ginusto ni Nemesis na makipagsiping kay Zeus kaya ay nagbago siya ng hugis sa iba't ibang mga hayop sa kanyang pagtatangkang tumakas kay Zeus at sa huli ay naging isang gansa. Binago rin ni Zeus ang kanyang sarili sa isang gansa at nakipagsiping kay Nemesis na lumikha ng isang itlog kung saan ipinanganak si Helen. Ipinagpapalay na sa Cypria, ang itlog na ito ay nalipat kay Leda. Ang kalaunang mga sanggunian ay nagsasaad na ito ay dinala kay Leda ng isang pastol na natuklasan ito sa tudling sa Attica o ito ay nahulog sa kanyang kandungan ni Hermes.\n_START_SECTION_\nPagdukot ni Theseus\n_START_PARAGRAPH_\nNaisip ng dalawang mga Athenianong sina Theseus at Pirithous na dahil sila'y  parehong mga anak ng mga diyos, silang pareho ay dapat magkaroon ng mga makadiyos na asawa. Kanilang ipinangako na tutulungan ang bawat isa na dukutin ang dalawang mga anak na babae ni Zeus. Pinili ni Theseus si Helen at si Prithous ay si Persephone na asawa ni Hades. Kinuha ni Theseus si Helen at iniwan sa kanyang inang si Aethra o kay Aphidnus sa Aphidnae o Athens. Pagkatapos ay naglakay sina Theseus at Pirithous sa mundong ilalim na sakop ni Hades upang dukutin si Persephone. Nagpanggap si Hades na mag-alok ng pagtanggap at naghanda ng isang pisa ngunit sa kanilang pag-upo, ang mga ahas ay pumulupot sa kanilang mga paa at binihag doon. Ang pagdukot kay Helen ay humantong sa pananakop ng Athens nina Castor at Pollux na bumihag kay Aethra sa paghihiganti at ibinalik ang kanilang kapatid na babae sa Sparta. Ayon kay Hellanicus ng Lesbos, si Helen ay pitong taon nang maganap ito at ayon kay Diodorus ay sampung taon."